

Tryweryn neu Brosiect Dŵr Ucheldiroedd Lesotho
I ba un y mae'r datganiadau hyn yn cyfeirio ato?
Cyfarwyddiadau ar gyfer athrawon
Argraffwch a thorrwch set o ddatganiadau ar gyfer pob grŵp o 3 neu 4 disgybl.
Gofynnwch i ddisgyblion ddarllen y datganiadau yn eu grŵp a'u trefnu'n ddau bentwr yn ôl a ydynt yn meddwl eu bod yn cyfeirio at:
· foddi pentref Capel Celyn (Tryweryn) neu
· foddi lleoliadau yn Lesotho
d.s. Mae rhai yn cyfeirio at ardaloedd sydd wedi eu boddi yn barod tra bod eraill yn cyfeirio at ardaloedd dan fygythiad.
Gofynnwch i'r grwpiau roi adborth gan drafod rhesymau dros eu dewisiadau ac i benderfynu fel dosbarth pa rai mewn gwirionedd allai gyfeirio at y ddau.
Ar dudalennau 4 a 5, ceir eglurhad o ffynonellau'r datganiadau.


	
1
Roeddem yn gwybod byddai ein cartref yn mynd, byddai ein capel yn mynd,  byddai ein hysgol yn mynd, byddai ein ffrindiau yn cael eu symud i wahanol lefydd.



	
2
Roeddem yn hau indrawn a ffa. Roedd gennym goed a choed tân ac roedd pobl yn eu prynu. Roedd arian gyda ni ac roeddem yn gallu mynd i'r ysgol. Ond roedd y dŵr wedi boddi ein caeau a'n coed a dyna ddiwedd ar ein harian ni.



	
3
Nawr, pan wyf yn edrych ar y gronfa ddŵr, mae'n gwneud i fi deimlo'n grac iawn.


	
4
Roedd yr hyn a ddigwyddodd i'r bobl yn y cymoedd yn anghyfiawn, ac yr wyf yn teimlo taw nawr yw'r amser i ymddiheuro.




	
5
Nid ydynt wedi rhoi cymaint o arian i ni ag yr addawyd i ni. Ei diwedd hi yw ein bod ni llawer yn dlotach nag oeddem o'r blaen. Mae pethau poenus iawn am ailgartrefu.


	
6
Nawr bod y tir dan ddŵr, nid yw fy mamgu yn gallu cael y cyrs arbennig a dyfai ar lan yr afon, roedd hi'n arfer defnyddio i wau basgedi. Nid oes dim byd ganddi i'w werthu nawr ac mae hynny
yn ei gwneud hi'n drist iawn.


	
7
Bydd tua 534 teulu (2,547 o bobl) mewn 11 o bentrefi yn gorfod symud o'u cartrefi o ganlyniad i'r prosiect hwn.

	
8
Roedd teimlad o dristwch mawr oherwydd bod cymuned yn cael
eu chwalu ac yr oedd teuluoedd a oedd wedi byw yn yr ardal ers cenedlaethau yn cael eu gorfodi i adael eu cartrefi.


	
9
Boddwyd y pentref a'r cwm er mwyn darparu dŵr i ranbarth mewn gwlad arall


	
10
Bydd tarfu ar fywydau rhai pobl yn digwydd. Er lles cynnydd,
mae'n rhaid i rai pobl ddioddef.......ond dyna yw cynnydd!


	
11
Nawr, fe fydd cyflenwad dŵr cyson er mwyn cyflenwi ffatrïoedd
ac fe fydd gan bobl ddigon o ddŵr i'w yfed drwy gydol y flwyddyn

	
12
Wrth i'r ffermwyr adael, mae ceir a charafanau yn dod, gan
gludo'r gangiau o weithwyr o'r tu allan sy'n gweithio ar yr argae.

	
13
Ar ddiwrnod heulog, byddai pawb yn cytuno bod boddi'r cwm
wedi creu man hyfryd. Cyn bo hir bydd twristiaid yn dod i fwynhau 
hwylio cychod ac i bysgota yn y gronfa.


















Tryweryn neu Brosiect Dŵr Ucheldiroedd Lesotho - y ffynonellau

1
Eurgain Prysor Jones yn cofio ei theimladau ynglŷn â boddi Capel Celyn.
Yn Nhachwedd 1956, Eurgain oedd y brotestwraig ifancaf yn yr orymdaith i Neuadd Dinas Lerpwl: "Ro'n i'n dair blwydd oed ac yr oedd y ddynes hynaf dros ei phedwar ugain. Roedd gen i'r poster anferth 'ma i'w gario a oedd yn fwy na fi, mewn gwirionedd!"

2 & 3
O draethawd gan ddisgybl yn Ysgol Gynradd Sepinare, yn disgrifio effaith codi Argae Katse yn Lesotho ar ei theulu.

4
Rhan o ymddiheuriad  Cynghorydd Dinas Lerpwl, Mike Storey i bobl Cymru am ddifetha Capel Celyn ac am foddi'r cwm. Fe ddaeth yr ymddiheuriad swyddogol 40 mlynedd ar ôl y digwyddiad.

5
O gyfweliad gan y grŵp ‘International Rivers’ â phentrefwr anhysbys a oedd wedi ei ailgartrefi gan Brosiect Dŵr Ucheldiroedd Lesotho. Sefydliad anllywodraethol yw ‘International Rivers’ sy'n ceisio gwarchod afonydd ac amddiffyn hawliau'r bobl sy'n dibynnu arnynt.

6
O gyfweliad gan 'Dolen Cymru Lesotho' â Mpho, merch sy'n byw ym mhentref Matsoapang, sy'n casglu cyrs ar lan yr afon gyda'i mamgu, dan fygythiad yn awr oherwydd codi Argae Polihali.

7
Erthygl o 'Sunday Express Lesotho" yn dyfynnu Refiloe Tlali, prif weithredwr Awdurdod Datblygu Ucheldiroedd Lesotho yn siarad am y cymunedoedd  y bydd codi Argae Polihali yn effeithio arnynt.

8 & 9
Dyfyniad o erthygl ar-lein yn y 'Daily Post' yn coffáu hannercanmlwyddiant boddi Capel Celyn. www.dailypost.co.uk/news/local-news/protests-over-drowning-tryweryn-remembered-2638329

10
Addaswyd o ddyfyniad gan Bessie Braddock, aelod seneddol y Blaid Lafur yn Lerpwl, cyn boddi Capel Celyn. Ei geiriau gwirioneddol oedd "Mae aflonyddu ar y trigolion i ryw raddau,wrth gwrs, yn anochel. Mae pawb yn gresynu at y ffaith bod rhaid i rai pobl ddioddef er lles cynnydd, ond dyna yw cynnydd"

11
Addaswyd o gyfweliad â Tseliso Matsau o Gwmni Gwehyddu Formosa ar gyfer fideo hyrwyddo Banc y Byd "Dyfroedd Toreithiog: Ffrwyno dŵr ar gyfer dyfodol Lesotho"

12 & 13
O draethiad y ffilm "Tryweryn- stori'r cwm" gan ddisgyblion o Ysgol Friars,Bangor, ym 1965.
http://player.bfi.org.uk/film/watch-tryweryn-the-story-of-a-valley-1965

